Terug na fase 4-beurtkragArgieffoto (Foto: Unsplash) Eskom het aangekondig dat fase 4-beurtkrag weer van Donderdag 16:00 geïmplementeer sal word. Fase 4 sal tot Vrydag om 05:00 duur, waarna fase 3-beurtkrag dan weer in werking sal tree en tot Vrydag om 16:00 sal geld. Hierdie skedule sal herhaal word tot Sondagoggend. Eskom sê weens die vertragings in die herstel van sewe opwekkingseenhede is hy genoop om die beurtkragfase na fase 4 te verhoog. “Die verdere vertragings in die terugkeer van ŉ opwekkingseenheid elk by die Arnot-, Camden-, Kendal-, Kriel-, Matla-kragstasie en twee eenhede by die Majuba-kragstasie het bygedra tot die kapasiteitsbeperkings,” sê die kragvoorsiener. “Ons staan tans 6 014 MW aan beplande instandhouding af, terwyl ŉ verdere 17 278 MW se kapasiteit weens onklaar opwekkingseenhede onbeskikbaar is.” Verdere opdaterings sal aan die publiek deurgegee word sodra daar enige beduidende veranderinge in die kragnetwerk is. “Eskom versoek die publiek om elektrisiteitsverbruik te beperk en geduld en verdraagsaamheid aan die dag te lê.”